Diari Oficial de la Generalitat Valenciana


Sumari del DOGV 5993, del 15-04-2009 (2009/3995)

RESOLUCIÓ de 31 de març de 2009, de la Conselleria d'Agricultura, Pesca i Alimentació, per la qual s'amplia l'import global màxim, per a l'exercici de 2009, de les ajudes per a obres de condicionament de camins rurals, convocades per la Resolució de 28 de novembre de 2008.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5993

Data del DOGV
:   15-04-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/3995


Data del document
:   31-03-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * via rural

RESOLUCIÓ de 31 de març de 2009, de la Conselleria d'Agricultura, Pesca i Alimentació, per la qual s'amplia l'import global màxim, per a l'exercici de 2009, de les ajudes per a obres de condicionament de camins rurals, convocades per la Resolució de 28 de novembre de 2008. [2009/3995]  
La Resolució de 28 de novembre de 2008, d'esta Conselleria, per la qual es convocava els municipis i les entitats locals menors de la Comunitat Valenciana perquè formularen les seues sol·licituds d'ajuda en relació amb les obres de condicionament de camins rurals, en el seu apartat segon, estimava l'import global màxim de les ajudes, per a l'any 2009, en 600.000. euros; igualment, establia la quantitat màxima, a imputar a l'exercici de 2010, en 4.300.000. euros.  
Finalitzat l'exercici de 2008 i comprovades les quantitats no compromeses en expedients d'exercicis anteriors, s'estima que els imports màxims que cal destinar a les obres de condicionament de camins rurals poden ser superiors als esmentats anteriorment.  
D'altra banda, si per mitjà del Pla d'Impuls dels Sectors Productius s'augmenta l'import de la línia T0170, es podrà aprovar una nova convocatòria en la qual es reconsideraran els expedients d'ajudes denegats en esta convocatòria per falta de crèdit, amb la sol·licitud prèvia de l'interessat.  
En virtut d'això, i fent ús de les facultats que tinc atribuïdes resolc:  
Apartat únic  
L'import global màxim de les subvencions convocades per Resolució de 28 de novembre de 2008, d'esta Conselleria, imputable a l'exercici de 2009, queda fixat en 3.000.000. euros, a càrrec dels crèdits del programa 531.10, capítol 7, línia T0170, «Obres i servicis d'infraestructura agrària en municipis», del pressupost de la Generalitat, per a l'any 2009.  
La quantitat global de les despeses que s'impute a l'exercici de 2010 no podrà excedir de 6.600.000. euros. El pagament de l'anualitat de 2010 queda subordinat a l'existència de crèdit adequat i suficient en els pressupostos de la Generalitat per a l'esmentat exercici.  
Contra este acte administratiu es podrà interposar en el termini d'un mes, des de la seua publicació, recurs de reposició davant de la consellera d'Agricultura, Pesca i Alimentació, o bé, directament, en el termini de dos mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana.  
València, 31 de març de 2009.- La consellera d'Agricultura, Pesca i Alimentació: Maritina Hernández Miñana.